b'\n_START_ARTICLE_\nManastir Svetog Sergeja Radone\xc5\xbeskog na Rumiji\n_START_PARAGRAPH_\nManastir Svetog Sergeja Radone\xc5\xbeskog je \xc5\xbeenski (redovnice su Ruskinje) ruski samostan koji pripada Mitropoliji crnogorsko-primorskoj Srpske pravoslavne crkve. Nalazi se u podno\xc5\xbeju vrha planine Rumije u blizini sela Veliki Mikuli\xc4\x87i i grada Bara u Crnoj Gori. Sveti Sergej Radone\xc5\xbeski je svetac kojem je samostan posve\xc4\x87en._NEWLINE_Samostan je izgra\xc4\x91en prilozima pravoslavnih Rusa i vjernika iz Bara i okolnih mijesta. Poseban doprinos dali su Vitalij Ivan\xc4\x8dikov iz Novosibirska kao najve\xc4\x87i dobrotvor i Velimir \xe2\x80\x94 Milo Dragovi\xc4\x87 iz Bara koji je pokazao izuzetan trud u izgradnji manastira._NEWLINE_Mitropolit crnogorsko-primorski Amfilohije sa sve\xc4\x87enicima i redovnicima Mitropolije crnogorsko-primorske i Moskovske patrijar\xc5\xa1ije, me\xc4\x91u kojima su bili i sve\xc4\x87enomonasi iz Svetotroji\xc4\x8dnog samostana Sv. Sergija Radonje\xc5\xbeskog \xe2\x80\x94 Sergijevog posada i vjernim narodom, posvetio je 19. srpnja 2009. godine novosagra\xc4\x91eni samostan i u njemu slu\xc5\xbeio liturgiju.   Osobe koje planinare do vrha Rumije i crkvice Svetog Trojstva, obi\xc4\x8dno automobilima do\xc4\x91u do samostana, a od njega put do vrha planine nastavljaju pje\xc5\xa1ice.'